फिलहाल वह अपनी पढ़ाई के आखिरी साल में हैं. वह बताती हैं, "मैं रात नौ बजे के आसपास वापस लौटती थी. शुरू में यह सब मुश्किल था. लेकिन धीरे-धीरे मुझमें अकेले सफर करने को लेकर आत्मविश्वास आया और आखिरकार यह मेरी दिनचर्या का हिस्सा बन गया." भानु ने कहा कि माता-पिता के समर्थन के बिना वह अपने लक्ष्य को हासिल नहीं कर पातीं, "मैं एक बहुत रूढ़िवादी गांव से हूं और मेरे माता-पिता ने मुझे बॉडीबिल्डिंग के मेरे जुनून को पूरा करने की रजामंदी दी."